als_Latn dik_Latn ron_Latn
Sipas mediave serbe, më në fund u zbulua një “tradhti” e skulptorit të famshëm kroat, Ivan Mestrovic, i cili në përmendoren e njohur të “Fitimtarit të Beogradit“ (Beogradski Pobednik) e kishte skulpturuar një shqiptar me plis. Sipas tyre, ky ishte një mashtrim i madh që i është bërë popullit serb. Mediumi serb “Dveri Srpske” shkruan se Mestrovici jo vetëm që kishte punuar kundër serbëve, por edhe në gjithë këtë tollovi ishin të përzier edhe Josip Broz Tito, Alojz Stepinac, komunistët, ustashët etj.
“Përbuzjen e popullit serb dhe vuajtjet e tyre ua tregoj në vëzhgimin në vazhdim: me shikimin e kujdesshëm të ‘Fitimtarit’ nuk mund të shmanget fizionomia e pabesueshme e karakterit: ngjashmëri e dukshme me hundën shqiptare e tiparet e fytyrës shqiptare, ndërsa në kokë është ashiqare plisi! Pra, ‘Fitimtari i Kosovës’ (siç e kanë quajtur para Luftës së Dytë Botërore), është shqiptari me plis si simbol i Beogradit! A është fjala për një tjetër mashtrim të kroatëve ndaj serbëve, gjykoni vet. Apo është fjala për traditën e raporteve të mira të Kosovës dhe Kroacisë për të cilën Jadranka Kosor ka folur në Prishtinë”, thotë “zbuluesi” paranoik serb, Jugoslav Kiprijanovic. /Zeri/
als_Latn als_Latn